2020. október 9.

A Henkel az előzetes adatok alapján a harmadik negyedévi árbevétel alakulásáról számol be

**A Henkel erőteljes szerves árbevétel-növekedést ért el a harmadik negyedévben, és új előrejelzést ad 2020-ra**

* **A szerves árbevétel erős növekedése a harmadik negyedévben +3,9 százalék volt**
* **Valamennyi üzletág szerves árbevétel-növekedésről számol be**
* **Kilátás 2020-ra:**
  + **Szerves árbevétel-növekedés: -1,0 és -2,0 százalék között**
  + **Korrigált EBIT marzs\*: 13,0 és 13,5 százalék között**
  + **Az elsőbbségi részvények korrigált hozama** **(EPS)\* állandó árfolyamon:**   
    **csökkenés a -18 és -22 százalék közötti tartományban**

**„Annak ellenére, hogy a koronavírus válság következtében továbbra is kihívásokkal teli gazdasági környezettel kellett szembenézni, az** **előzetes értékesítési adatok alapján a Henkel a harmadik negyedévben erőteljes, 3,9 százalékos, szerves árbevétel-növekedést ért el.** **Az árbevétel elérte az 5 milliárd eurót, és mindhárom üzletág hozzájárult a jó teljesítményhez” – mondta Carsten Knobel, a Henkel igazgatóságának elnöke.**

**„Az Adhesive Technologies üzletág esetében mindegyik üzleti terület fellendülést mutatott a második negyedévhez képest. A Beauty Care üzletágban a Fodrász Salon üzleti terület is fellendülést mutatott a második negyedévhez képest, míg a kiskereskedelmi üzlet az előző negyedévhez képest jelentős szerves árbevétel-növekedést ért el. A Laundry & Home Care üzletág szintén jelentős növekedést ért el, folytatva sikeres fejlődését” – tette hozzá Knobel.**

**A 2020 első kilenc hónapjának előzetes üzleti teljesítménye alapján a Henkel új előrejelzést adott a 2020-as pénzügyi évre vonatkozóan, miután a COVID-19 járvány által okozott nagymértékű bizonytalanság miatt 2020 áprilisában az egész éves iránymutatását visszavonta.**

\* Az egyszeri kiadások és bevételek, valamint a szerkezetátalakítás költségeihez igazítva.

**A Csoport számára a Henkel most -1,0 és -2,0 százalék közötti szerves árbevétel-növekedésre számít a 2020-as pénzügyi évre vonatkozóan. A szigorú költségellenőrzés ellenére a jövedelem alakulását egész évben az ipari és a Fodrász Salon üzleti területek jelentős keresletcsökkenése, valamint a marketingbe, a reklámba, a digitalizációba és az informatikába történt beruházások növekedése befolyásolta. Csoportszinten a Henkel a korrigált EBIT marzs esetében 13,0 és 13,5 százalék közötti tartományra számít. Az elsőbbségi részvények korrigált hozama (EPS) várhatóan -18 és -22 százalék közötti tartományban csökken állandó árfolyamon.**

**„A harmadik negyedév szerves árbevételének alakulása a robusztus, diverzifikált portfóliónkat tükrözi ügyfeleink számára, sikeres márkákkal és innovatív technológiákkal az ipari és fogyasztási cikkek területén. Különösen örülünk annak, hogy minden üzletágunk pozitív fejlődést mutatott. Ez részben a második negyedév felzárkózásának volt köszönhető, amelyet a koronavírus járvány súlyosan megterhelt. Arra számítunk, hogy a negyedik negyedévben is érezni fogjuk a járvány negatív hatásait, de az idei évre vonatkozó előrejelzésünkben nem számítunk további kiterjedt korlátozásra mint, amelyet sok országban láttunk, különösen a második negyedévben. Összességében meggyőződésünk, hogy jó úton haladunk a stratégiai célú növekedésre összpontosítva, és a válságból megerősödve fogunk kikerülni. Külön köszönet illeti munkatársainkat szerte a világon, akiknek a nagy elkötelezettsége döntő mértékben járul hozzá ehhez” – foglalta össze Carsten Knobel.**

**Az előzetes adatok alapján az** **árbevétel alakulása a harmadik negyedévben**

Az előzetes adatok alapján az árfolyamhatások és a felvásárlások/befektetés-megszüntetések hatásainak kiszűrése után a Henkel **szerves árbevétele** + 3,9 százalékkal **növekedett**.

Az előzetes adatok alapján az **Adhesive Technologies** üzletág pozitív, +1,3 százalékos szerves árbevétel-növekedést ért el a harmadik negyedévben. Az Adhesive Technologies esetében mindegyik üzleti terület fellendülést mutatott a második negyedévhez képest.

Az előzetes adatok szerint a **Beauty Care** szerves árbevétel-növekedése +4,3 százalék volt. Míg a Fodrász Szalon üzleti terület fejlődése a fellendülés ellenére az előző negyedév szintje alatt maradt, a kiskereskedelmi terület jelentős szerves árbevétel-növekedést ért el a harmadik negyedévben.

A **Laundry & Home Care** termékekiránti állandó jelentős keresletnek, valamint a második negyedévi felzárkóztatási hatásoknak köszönhetően az üzletág előzetes adatai +7,7 százalékos szerves árbevétel-növekedést jeleznek a harmadik negyedévben.

A Henkel 2020. november 10-én teszi közzé a harmadik negyedévre vonatkozó jelentését.

**Az előzetes adatok alapján az** **árbevétel alakulása 2020 első kilenc hónapjában**

Az előzetes adatok alapján a Henkel mintegy 14,5 milliárd euró összárbevételt ért el 2020 első kilenc hónapjában. Ez -2,1 százalékos szerves árbevétel csökkenés jelent.

2020 első kilenc hónapjában az Adhesive Technologies üzletág szerves árbevétele -6,8 százalékkal csökkent. A Beauty Care üzletág árbevétele szerves alapon -4,2 százalékkal csökkent. A Laundry & Home Care üzletág +5,8 százalékos szerves árbevétel-növekedést ért el.

**A Henkel Csoport kilátásai 2020-ban**

2020 első kilenc hónapjának üzleti fejlődése és a negyedik negyedéves üzleti teljesítményre vonatkozó jelenlegi feltevések alapján a Henkel új kilátást fogalmazott meg a 2020-as pénzügyi évre. A COVID-19 járvány erőteljes terjedése és az év folyamán a világgazdaság hatásával és fejlődésével kapcsolatos bizonytalanság eredményeként a Henkel AG & Co. KGaA igazgatósága 2020. április 7-én úgy döntött, hogy nem tartja fenn a 2019-es éves jelentésben megfogalmazott 2020-ra vonatkozó előrejelzését.

A COVID-19 járvány következményei miatt a jelenlegi előrejelzések szerint 2020-ban a világgazdaság erősen negatív fejlődése várható. Az új előrejelzés azon a feltételezésen alapul, hogy a Henkel számára fontos területeken az ipari kereslet és az üzleti tevékenység valószínűleg a negyedik negyedévben az előző évi szint alatt marad, de nem romlik jelentősen. A döntő tényező ebben az összefüggésben a globális fertőzési arány jövőbeli alakulása és a járványhoz kapcsolódó korlátozások kialakulása lesz. A fentiek alapján a Henkel azt feltételezi, hogy 2020 negyedik negyedévében nem lesznek messzemenő lezárások a vállalat számára nélkülözhetetlen központi régiókban.

Ezeket a fejleményeket figyelembe véve a Henkel -1,0 és -2,0 százalékos **szerves árbevétel-növekedésre** számít **Csoportszinten** a 2020-as pénzügyi évben.

Az **Adhesive Technologies** üzletág esetében, amelyet valószínűleg számottevően befolyásol az általános ipari kereslet és különösen az autóipar drasztikus csökkenése, a Henkel a szerves árbevétel-növekedését -5,5 és -6,5 százalék közötti tartományban várja. A **Beauty Care** üzletág esetében a Henkel jelenleg a szerves árbevétel-növekedését -2,0 és -3,0 százalék közötti tartományban várja. A Fodrász Szalon üzleti terület világjárvány miatt bekövetkező jelentős visszaesése, különösen az első félévben, az üzletág egészére hatással lesz a teljes pénzügyi évben. A **Laundry & Home Care** esetében a Henkel szerves árbevétel-növekedésre számít +4,5 és +5,5 százalék között.

**Csoportszinten** a Henkel **korrigált árbevétel-arányos megtérülés** (EBIT-marzs) elérésére 13,0 és 13,5 százalék közötti tartományban számít. A Henkel az **Adhesive Technologies** üzletág esetében 14,5 és 15,0 százalékos EBIT-marzs elérésére, a **Beauty Care** esetében 10,0 és 10,5 százalék közötti, a **Laundry & Home Care** esetében pedig 15,0 és 15,5 százalék közötti tartományban számít.

Az ipari üzletágakban és a Fodrász Szalon üzleti területen történő világjárvány miatti csökkenés negatív hatással lesz a korrigált EBIT-marzsra. Mint az év elején bejelentették, a Henkel növeli a marketingbe, a reklámba, digitalizációba és az informatikába történő beruházásait.

**Az elsőbbségi részvények korrigált hozama (EPS)** állandó árfolyamon várhatóan -18 és -22 százalék közötti tartományban csökken.

**A Henkel-ről**

A Henkel cég világszerte kiegyensúlyozott és változatos portfóliót működtet. A társaság – erős márkáinak, innovációinak és technológiai fejlesztéseinek köszönhetően – három üzletágával vezető pozíciót foglal el mind az ipari, mind a fogyasztási cikkek piacán. A Henkel Adhesive Technologies a ragasztószerek piacának vezető nemzetközi cége – a világ valamennyi iparági szegmensében. A Beauty Care és a Laundry & Home Care üzletágaiban a Henkel vezető pozíciót foglal el a világ számos piacán és kategóriájában. Az 1876-ban alapított Henkel cég több mint 140 év sikert tudhat maga mögött. 2019-ben a Henkel cég több mint 20 milliárd euró árbevételről és több mint 3,2 milliárd euró összegű korrigált üzemi eredményről számolhatott be. A Henkel világszerte 52.000 embert foglalkoztat - egy lelkes és sokszínű csapatot, amelyet az erős vállalati kultúra, a fenntartható értékek létrehozásának közös célja, valamint az azonos értékek egyesítenek. Mint a fenntarthatóság elismert vezetője, a Henkel cég számos nemzetközi mutatóban és rangsorban vezető pozíciót foglal el. A Henkel cég elsőbbségi részvényeit a német DAX tőzsdeindexben jegyzik. Bővebb információkért kérjük, keressék fel a [www.henkel.com](http://www.henkel.com) weboldalt.

Ez az információ előretekintő megállapításokat tartalmaz, amelyek a Henkel AG & Co. KGaA vállalatvezetésének jelenlegi becslésein és feltételezésein alapulnak. A jövőre vonatkozó állításokat olyan szavak használata jellemzi, mint a „várnak”, „szándékoznak”, „terveznek”, „várakozás”, „hinni”, „becsülni” és hasonló kifejezések. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és leányvállalatainak jövőbeni teljesítménye és ténylegesen elért eredményei számos kockázattól és bizonytalanságtól függenek, és ezért lényegesen eltérhetnek az előretekintő nyilatkozatoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Ez a dokumentum tartalmazza - az alkalmazandó pénzügyi beszámolási keretben nem egyértelműen meghatározva - a kiegészítő pénzügyi intézkedéseket, amelyek alternatív teljesítménymutatók vagy azok lehetnek (nem GAAP-intézkedések). Ezeket a kiegészítő pénzügyi intézkedéseket nem szabad elszigetelten vagy a Henkel nettó eszközállományának és pénzügyi helyzetének, illetve a műveletek eredményei alternatívájaként tekinteni, ahogyan azt a konszolidált pénzügyi kimutatásokban a vonatkozó pénzügyi beszámoló kereteivel összhangban bemutatják. Más vállalatok, amelyek hasonló elnevezésű alternatív teljesítménymutatókról számolnak be vagy írnak le, számíthatják őket eltérően.

Ezt a dokumentumot kizárólag tájékoztatás céljából állították ki, és nem célja befektetési tanácsadás vagy értékpapírok eladási ajánlatának vagy vételi ajánlatának felkínálása.

**Kapcsolatok**

**Befektetők és elemzők Sajtó és Média**

**Lars Korinth Lars Witteck**

Tel.: +49 211 797 - 1631 Tel.: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Mona Niermann Wulf Klüppelholz**

Tel: +49 211 797 - 7151 Tel: +49 211 797 - 1875

Email: [mona.niermann@henkel.com](mailto:mona.niermann@henkel.com) Email: wulf.klueppelholz@henkel.com

**Dorothee Brinkmann Jennifer Ott**

Tel: +49 211 797 - 5299 Tel: +49 211 797 - 2756

Email: [dorothee.brinkmann@henkel.com](mailto:dorothee.brinkmann@henkel.com) Email: [jennifer.ott@henkel.com](mailto:jennifer.ott@henkel.com)

[www.henkel.com/press](http://www.henkel.com/press)

Henkel Magyarország Kft.

Vállalati kommunikáció

**Dispiter Dorottya**

Tel: (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)